คือแขนผมไม่มีแรงและเจ็บปวดง่ายมากคับโดยเฉพาะบริเวณมือแล้วแขนก็เริ่มเล็กลง ตอนแรกผมเกิดอุบัติเหตุแล้วผ่าสมองมาคับไม่รู้ว่าเกี่ยวกันมั้ยขอวิธีรักษาหรือยาทานหน่อยครับ มีโอกาสหายมั้ยครับ แล้วนานมั้ย
สวัสดีค่ะ อาการแขนไม่มีแรง ปวดตามแขนดังกล่าวมา อาจเกิดจาก การปวดกล้ามเนื้อหรือเส้นเอ็นจากการใช้งาน ซึ่งเป็นสาเหตุที่เป็นไปได้มากที่สุด สาเหตุอื่นๆเช่นปวดจากการมีข้อเคลื่อนหรือข้อเสื่อม ปวดจากกระดูกหักมักมีประวัติอุบัติเหตุนำมาก่อน ปวดจากปลายเส้นประสาทอักเสบมักปวดจี๊ดๆ เป็นต้นในเบื้องต้น ควรพักการใช้งานบริเวณที่เป็น สามารถรับประทานยาแก้ปวด ยาแก้อักเสบเพื่อบรรเทาอาการได้เบื้องต้น ถ้าปวดจากกล้ามเนื้อ เมื่อพักการใช้งาน อาการจะค่อยๆดีขึ้นได้เองแต่หากอาการเป็นมากขึ้นเรื่อยๆ พักการใช้งานหรือกินยาแก้ปวดแล้วก็ไม่ทุเลา ปวดจนรบกวนการใช้ชีวิต ปวดจนยกแขนไม่ได้เลยนั้น ควรไปพบแพทย์เพื่อตรวจเพิ่มเติม